PROIECT

**PROTOCOL DE COLABORARE**

**PĂRȚILE :**

Municipiul Târgu Mureș-**Directia POLIȚIA LOCALĂ** cu sediul în Tg. Mureș, Piața Victoriei nr. 3, reprezentată legal prin dr. Dorin Florea –primar și

**SC ADMINISTRATOR IMOBILE SI PIETE SRL**  cu sediul în Tg. Mureș str. Cuza Vodă nr 89, jud, Mureș , ORC  Mureș J 26/801/2004 , CUI RO 16405213, reprezentată legal prin Ujică Valer-administrator

**Baza legală** aprezentului contract de colaborare în reprezintă:

Legea administrației publice locale nr. 215/2001 ;

Legea Poliției locale nr. 155/2010 ;

Legea  31/1990 privind societățile, republicată ;

Regulamentul de organizare și funcționare a serviciului public de exploatare și întreținere a parcărilor și zonelor de staționare cu plată în regim de autotaxare , aprobat prin HCL 231/2017 și modificat prin HCL 243/2019 ;

HCL nr. 93/2019 privind gestionarea directă a parcărilor publice din municipiul Târgu Mureș de către SC Administrator Imobile și Piețe SRL.

**Scopul** Protocolului de colaborare este reprezentat de aducerea la îndeplinire a prevederilor HCL nr. 93/2019 , care stabileste prin art. 3 că, activitatea de administrare a parcărilor publice din municipiul Tg. Mureș va fi adusă la îndeplinire de către SC Administrator Imobile și Piețe SRL și Direcția Poliția Locală din cadrul Municipiului Tg Mureș.

**Modalități de colaborare :**

Transmiterea datelorde laSC Administrator Imobile și Piețe SRL către Poliția Locală Tg Mureș. Având în vedere faptul că, în conformitate cu prevederile art. 19 din Regulamentul menționat personalul cu atribuții de control din cadrul SC Administrator Imobile și Piețe SRL este împuternicit de primarul municipiului Tg. Mureș pentru îndrumarea , supravegherea și controlul respectării prevederilor Regulamentului , acesta va exercita toate aceste activități. Agenții de constatare ai SC Administrator Imobile și Piețe SRL vor întocmi nota de constatare în cazul autovehiculelor care nu respectă regulamentul, posesorii acestor autovehicule având posibilitatea de a achita plata contravalorii parcării până la ora 23,59 a zilei respective.

În situația în care contravaloarea parcării nu a fost achitată până la aceasta oră, proprietarii autovehicululor în cauză au posibilitatea de a achita tariful majorat pentru parcare într-un termen de 48 de ore . După trecerea acestor termene,  SC Administrator Imobile și Piețe SRL va înainta , de îndată , Nota de constatare și planșa foto sau înregistrarea video în care sunt evidențiate numărul autoturismului și zona de parcare către Poliția locală a municipiului Tg. Mureș care va lua măsuri de sancționare contravențională în conformitate cu prevederile Regulamentului. Măsura se impune întrucât agenții constatatori ai SC Administrator Imobile și Piețe SRL nu au acces la baza de date  privind identificarea proprietarilor autovehiculelor ;

Desfășurarea de activități comune  în vederea stabilirii modului de respectare a prevederilor Regulamentului ;

Acordarea de sprijin reciproc de către fiecare parte în realizarea tuturor sarcinilor stabilite prin Regulament ;

**Alte clauze**

Comunicarea tuturor datelor către Poliția Locală Tg. Mureș se va efectua de către serviciul parcări din cadrul SC Administrator Imobile și Piețe SRL;

Orice cauză care ar putea împiedica desfășurarea prezentului protocol va fi comunicată celeilalte părți în termen de 3 zile.

Prezentul protocol poate fi modiificat de părți prin acte adiționale

Prezentul protocol s-a încheiat azi \_\_\_\_\_\_\_\_\_\_\_\_\_în 2 exemplare , câte unul pentru fiecare parte .

Municipiul Târgu Mureș

**DIRECTIA               SC ADMINISTRATOR IMOBILE SI ȘI PIETE SRL**

**POLIȚIIA LOCALĂ**

**Primar                                                                                       Administrator**